Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 231/10/5511	Žilina, 4.10.2012
EEČ : 2-43-409-2012

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako konateľ spoločnosti XXXXX, s.r.o., IČO XXXXX, XXXXX, XXXXX, odovzdal za obdobie od októbra 2005 do novembra 2009 Sociálnej poisťovni, pobočka XXXXX, mesačné výkazy poistného, pričom však neuhradil poistné zrazené zo mzdy zamestnancov ku dňu splatnosti odvodu dňa 30.11.2005 sumu 83,88 €, dňa 30.12.2005 sumu 84,71 €, dňa 30.01.2006 sumu 84,54 €, dňa 28.02.2006 sumu 129,46 €, dňa 30.03.2006 sumu 107,71 €, dňa 02.05.2006 sumu 107,71 €, dňa 31.05.2006 sumu 107,71 €, dňa 30.06.2006 sumu 129,26 €, dňa 31.07.2006 sumu 129,79 €, dňa 30.08.2006 sumu 129,79€, dňa 02.10.2006 sumu 129,99 €, dňa 30.10.2006 sumu 129,26 €, dňa 30.11.2006 sumu 142,50 €, dňa 02.01.2007 sumu 142,50 €, dňa 30.01.2007 sumu 142,40 €, dňa 28.02.2007 sumu 142,40 €, dňa 30.03.2007 sumu 141,01 €, dňa 30.04.2007 sumu 142,80 €, dňa 30.05.2007 sumu 142,20 €, dňa 02.07.2007 sumu 118,67 €, dňa 30.07.2007 sumu 118,40 €, dňa 30.08.2007 sumu 118,77 €, dňa 01.10.2007 sumu 120,66 €, dňa 30.10.2007 sumu 117,04 €, dňa 30.11.2007 sumu126,70 €, dňa 31.12.2007 sumu 126,57 €, dňa 30.01.2008 sumu 125,90 €, dňa 29.02.2008 sumu 126,34 €, dňa 31.03.2008 sumu 126,47 €, dňa 30.04.2008 sumu 126,47 €, dňa 30.05.2008 sumu 126,73 €, dňa 30.06.2008 sumu 126,47 €, dňa 30.07.2008 sumu 126,- €, čím týmto svojím konaním ako platiteľ poistného do dňa podania oznámenia Sociálnej poisťovne pobočka XXXXX neodviedol predmetné poistné vo výške 4.080,98 €

lebo zanikla trestnosť činu
Odôvodnenie:
Vyšetrovateľ OR PZ OKP OEK Žilna uznesením sp. zn. ČVS:ORP-152/OEK-ZA-2010 zo dňa 27.07.2012 podľa § 206 ods. 1 Tr. por. vzniesol obvinenie XXXXX pre zločin neodvedenia dane a poistného podľa § 277 ods. 1, ods. 2 písm. b) Tr. zák. na vyššie uvedenom skutkovom základe. 

Po skončení vyšetrovania predložil vyšetrovateľ vyšetrovací spis tunajšej prokuratúre Po preskúmaní spisového materiálu konštatujem, že skutok tak, ako je uvedený v skutkovej vete tohto uznesenia, vykazuje všetky znaky skutkovej podstaty stíhaného trestného činu, či už znaky objektívnej stránky, tj. zrazenie a neodvedenie predmetného poistného, ako aj subjektívnej stránky, tj. trestnoprávne zodpovedný páchateľ a jeho zavinenie. 

Dňa 04.10.2012 sa dostavil obhajca obvineného, ktorý predložil plnomocenstvo na zastupovanie obvineného XXXXX v tejto trestnej veci a zároveň požiadal o preštudovanie spisu.

Obhajcovi bolo umožnené preštudovať celý vyšetrovací spis ČVS:ORP-152/OEK-ZA-2010. Obhajca zároveň predložil poštový poukaz potvrdzujúci, že obvinený XXXXX dňa 21.09.2012 uhradil Sociálnej poisťovni sumu 4.080,98 € ako platbu za neuhradené poistné. 

Podľa § 215 ods.1 písm. h) Tr. por. prokurátor zastaví trestné stíhanie, ak trestnosť činu zanikla. 

Podľa §  86 písm. e) Tr. zák. trestnosť trestného činu neodvedenia dane a poistného podľa § 277 Tr. zák. zaniká, ak poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Keďže v označenej veci trestnosť zločinu neodvedenia dane a poistného podľa § 277 ods.1, ods. 2 písm. b) Tr. zák. zanikla z dôvodu využitia ustanovenia o účinnej ľútosti podľa § 86 písm. e) Tr. zák., rozhodol som tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor